L 229/26
SL
Uradni list Evropske unije
18.9.2023
2.
Zaradi upoštevanja tehnoloških sprememb in razvoja na trgu se na Komisijo prenese pooblastilo za sprejemanje delegiranih aktov v skladu s členom 37 za spremembo Priloge I v zvezi z ukrepi, določenimi v navedeni prilogi, in na način, skladen s cilji Pobude iz člena 4. 3.
Zaradi zagotavljanja učinkovitega izvajanja in ocene Pobude se na Komisijo prenese pooblastilo za sprejemanje delegiranih aktov v skladu s členom 37 za spremembo Priloge II v zvezi z merljivimi kazalniki za spremljanje izvajanja in poročanje o napredku Pobude pri doseganju njenih ciljev iz člena 4. 4.
Za zagotovitev učinkovitega izvajanja, spremljanja in ocenjevanja Pobude vsebuje letno poročilo o dejavnostih Skupnega podjetja za čipe informacije o zadevah, povezanih z operativnimi cilji 1 do 4 Pobude, na podlagi merljivih kazalnikov iz Priloge II.
5.
Komisija Evropski odbor za polprevodnike redno obvešča o napredku pri izvajanju operativnega cilja 5 Pobude.
POGLAVJE III
Zanesljivost oskrbe in odpornost
Člen 13 Integrirani proizvodni obrati 1.
Integrirani proizvodni obrati so prvi tovrstni obrati za proizvodnjo polprevodnikov, po potrebi tudi za načrtovanje ali za proizvodnjo opreme ali ključnih komponent za tako opremo, ki se pretežno uporablja pri proizvodnji polprevodnikov v Uniji, ki lahko vključujejo tudi druge faze oskrbovalne verige in ki prispevajo k zanesljivosti oskrbe in odpornosti polprevodniškega ekosistema Unije, poleg tega pa lahko po potrebi prispevajo k zanesljivosti oskrbe v svetovni oskrbovalni verigi polprevodnikov. 2.
Ob predložitvi vloge v skladu s členom 15(1) mora integrirani proizvodni obrat izpolnjevati pogoje za prvi tovrstni obrat.
3.
Integrirani proizvodni obrat mora izpolnjevati naslednje zahteve:
(a) njegova vzpostavitev ima jasen pozitiven vpliv na vrednostno verigo polprevodnikov Unije s srednje- do dolgoročnimi učinki prelivanja onkraj zadevnega podjetja ali države članice, da se zagotovi zanesljivost oskrbe in odpornost polprevodniškega ekosistema, vključno z rastjo zagonskih podjetij in MSP, ter prispeva k zelenemu in digitalnemu prehodu Unije; (b) zagotavlja, da se zanj obveznosti javne službe tretjih držav ne uporabljajo ekstrateritorialno na način, ki bi lahko ogrozil sposobnost podjetja za izpolnjevanje obveznosti iz člena 26(1), in se zavezuje, da bo Komisijo obvestil o nastanku take obveznosti; (c) v Uniji vlaga v stalno inovativnost z namenom doseganja konkretnega napredka polprevodniške tehnologije ali z namenom priprave tehnologij naslednje generacije; (d) podpira nabor talentov Unije z razvojem in uvajanjem izobraževanja ter usposabljanja za pridobivanje znanj in spretnosti ter s povečanjem nabora kvalificirane in usposobljene delovne sile. 4.
Za namene vlaganja v stalno inovativnost v skladu z odstavkom 3, točka (c), tega člena imajo integrirani proizvodni obrati prednostni dostop do pilotnih linij, vzpostavljenih v skladu s členom 5, točka (b).
Vsak tak prednostni dostop ne izključuje ali preprečuje dejanskega dostopa drugih zainteresiranih podjetij, zlasti zagonskih podjetij in MSP, do pilotnih linij pod pravičnimi pogoji.